Louns sø

Louns sø er en innsjø i Himmerland i Danmark. I steinalderen var den en vik av Limfjorden. I forbindelse med landhevningen etter siste istid ble den avskåret fra fjorden av den strandvolden som landsbyen Louns ligger på i dag. Denne ferskvannssjøen ble på 1800-tallet tømt for vann og benyttet som dyrket mark. I 1925 ble avvanningen ytterligere forbedret ved hjelp av en pumpestasjon. På slutten av 1980-tallet hadde engjorden satt seg så mye at en ordentlig avvanning ville krevet en fornyet drenering og renovering av pumpestasjonen. Idéen med å gjenopprette sjøen oppstod, og i 1995 kunne den reetablerte sjøen innvies, etter å ha vært tørrlagt i mer enn et århundre. Prosjektet er gjennomført som en frivillig avtale mellom grunneiere og Nordjyllands Amt uten økonomisk kompensasjon.

Sjøen dekker et areal på 40 hektar og dens største dybde er 1,5 meter.

Innsjøer i Danmark